| **№** | **Дата на получаване** | **Въпрос** | **Разяснения от СНД** |
| --- | --- | --- | --- |
| **Дата на разясненията от СНД: 21.08.2023 г.** | | | |
| 10 | 08.07.2023 г. | 1. Ако собственикът на индустриалния парк и оператора са различни лица, ще се считат ли предприятията им за свързани лица на основание чл.4, ал.5, т.3 от ЗМСП поради сключения между тях договор по чл.28 от ЗИП с оглед на неговото законово съдържание. 2. Ще се считат ли за свързани лица същите предприятия, ако собственика на капитала в дружеството – оператор е съпруг /съпруга/ на лице, което участва в управлението на дружеството – собственик на индустриалния парк. | При разглеждане на свързаност по смисъла на чл. 4, ал. 5, т. 3 във връзка с ал. 6 от Закона за малките и средните предприятия (ЗМСП), оценителната комисия проверява, дали едното предприятие има право да упражнява решаващо влияние върху другото предприятие по силата на договор, сключен между тях, или на клауза в неговия устав, учредителен договор или друг учредителен акт. Разгледан изолирано и хипотетично, обхватът на дейностите по експлоатация съгласно чл. 35 от Закона за индустриалните паркове не предполага упражняване на решаващо влияние от оператора над собственика или обратно, т.е. **правото да взема самостоятелно решения относно дейността на другото предприятие**, като **участва пряко или косвено в управлението на предприятието-контрагент**, по смисъла на чл. 4, ал. 5, т. 3 от ЗМСП. Следва да се има предвид обаче, че оценителната комисия разглежда всеки случай поотделно и комплексно, като взема предвид всички относими обстоятелства при определяне на свързаност на кандидата с други юридически лица, вкл. чрез физически лица.  Проверка за свързаност се извършва и чрез физическо лице или група от физически лица, действащи съвместно. Член 3, параграф 3 от Приложение І към Регламент на Комисията (ЕО) № 651/2014, както и чл. 4, ал. 5 от ЗМСП предвиждат случаите, в които е налице свързаност между предприятия. В допълнение, разпоредбата на чл. 4, ал. 8 ЗМСП предвижда, че предприятията ще се считат за свързани и когато помежду си осъществяват някое от отношенията по ал. 5 чрез едно или група от физически лица, действащи съвместно, ако те упражняват дейността си или част от своята дейност на същия съответен или на вертикално свързани пазари.  В посочения случай лице, което е управител на предприятието - собственик на парка, е съпруг/а на собственика на предприятието-оператор. Ако приемем, че е изпълнено условието предприятията да извършват дейност на същия или на вертикално свързани пазари, съгласно посоченото правило, физическите лица трябва първо да действат съвместно и второ чрез тяхната съвместна дейност да се осъществява едно от отношенията по чл. 4, ал. 5 от ЗМСП.  В „Ръководство за потребителя относно дефиницията за МСП“, което може да бъде намерено на следния линк: <file:///C:/Users/a.atanasova/Downloads/sme_definition_user_guide_bg%20(1).pdf>, на стр. 34 е обяснено, че наличието на семейни връзки се счита за достатъчно условие, за да се заключи, че физическите лица действат съвместно. В конкретния случай остава да се определи дали предприятията осъществяват помежду си някое от отношенията по чл. 4, ал. 5 от ЗМСП чрез двете физически лица (съпрузи), които действат съвместно, което се изследва от оценителната комисия при вземане предвид на всички относими обстоятелства по случая. |